Асен Босев
Когато Сава не внимава

chitanka.info

Учителят урок предава.

Децата слушат

и внимават.

А Сава си е бръкнал в джоба,

за обед мисли той,

за боба…

— Кажи какво говорех, Сава?

— За боба!…

Не, а за Варшава! —

Облива го смехът кошмарен

и сяда той,

като попарен.

В дома пред Сава слагат боба,

но Сава пак е бръкнал в джоба.

Сега пък Савата

дълбоко

се е замислил за… урока!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.